Ποιος είναι;
Αν δεν μου πεις ποιος είσαι, θα καλέσω τον σερίφη.
Μελ, εγώ είμαι.
Τζακ;
-Γεια. -Γεια.
Συγγνώμη, δεν ήθελα να σε τρομάξω. Δεν άνοιγε το κλειδί.
Δεν πειράζει.
Απλώς ο τελευταίος απρόσμενος επισκέπτης κρατούσε μαχαίρι.
Δεν έχω μαχαίρι. Ήρθα να πάρω το αδιάβροχο σακίδιο του Ντοκ.
Δουλεύεις κυριακάτικα;
Ψηφιοποιώ τα αρχεία για όλους τους ασθενείς μας.
Και ο Ντοκ συμφωνεί; Θεωρεί τους υπολογιστές το τέλος του πολιτισμού.
Αφού δεν βγάζει άκρη με τους φακέλους, δεν έχει κανένα επιχείρημα.
Θέλω να 'μαι παρών σ' αυτήν τη συζήτηση.
Τα βρήκατε με τη Στέισι;
Δεν της έδωσα το δαχτυλίδι, οπότε θύμωσε κι έφυγε χθες βράδυ.
Μπράβο. Τουλάχιστον θα αργήσεις να την ξαναδείς.
Δεν με κάλεσαν στο μνημόσυνο, οπότε...
Μνημόσυνο;
Αύριο κλείνει ένας χρόνος από τότε που πέθανε ο Μαρκ.
Μάλιστα.
Πώς νιώθεις;
Καλά είμαι.
Αρκεί να περάσουν οι επόμενες δυο μέρες.
Και δεν έχω αποφασίσει τι θέλω να κάνω.
Δεν θέλω να είμαι θλιμμένη όλη μέρα.
Θέλω να κάνω κάτι στη μνήμη του που θα με βοηθήσει να πάω παρακάτω.
Ναι.
Σίγουρα θα βρεις τρόπο να το κάνεις χωρίς να σε πάρει από κάτω.
Να σε ρωτήσω κάτι;
Ναι, φυσικά.
Γιατί δεν μιλάς ποτέ για το Ιράκ;
Ήμουν κυρίως στο Αφγανιστάν.
Θέλω να πω...
Περίμενα ότι οι φίλοι σου θα σου έφερναν αναμνήσεις.
Ναι, αλλά όχι.
-Σ' αφήνω να δουλέψεις. -Δεν μου απάντησες.
-Ποια ήταν η ερώτηση; -Σου είναι δύσκολο να τους βλέπεις;
Ναι, φυσικά. Αλλά...
μπορώ να το χειριστώ.
-Πες στον Ντοκ ευχαριστώ. -Ναι.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΤΟ ΜΠΑΡ ΤΟΥ ΤΖΑΚ
Το κτήνος της Σαρμέιν κατέστρεψε τις αγαπημένες μου μπότες.
Και κατούρησε στο χαλί, πράγμα που ανακάλυψα ξυπόλητη.
Τα σκυλιά ξέρουν να κρίνουν χαρακτήρες.
Δεν είναι αστείο. Θέλω το σπίτι μου πίσω.
Ηρέμησε, γλυκιά μου. Η Σαρμέιν θα φύγει σύντομα.
Γίνε πιο συγκεκριμένος.
-Κοίτα... -Γεια σου, Ντοκ!
-Χόουπ, εκπλήσσομαι που σε βλέπω όρθια. -Γιατί;
Φοβήθηκα μήπως στραμπούλισες τίποτα στον χορό. Δεν ασκείσαι συχνά.
-Το μόνο πράγμα... -Όχι...
-Μίριελ, το στρογκανόφ είναι έτοιμο. -Ευχαριστώ.
Το στρογκανόφ... Πολύ καλή επιλογή.
Ναι. Για τη Διασκεδαστική Κυριακή.
-Διασκεδαστική τι; -Κυριακή.
Είναι ένα απόγευμα με κρασί και παιχνίδια στο σπίτι μου...
Ξέρεις, έλα κι εσύ.
Ορίστε. Είναι λίγο βαρύ.
-Θα το πάω εγώ στο αμάξι. -Ξέρεις κάτι; Άσ' το σ' εμένα.
Θεέ μου, τι κύριος. Και εσύ.
Να δω πώς θα το βγάλεις από το αμάξι σου.
Ο Ντοκ είναι διαθέσιμος.
Μίριελ, πρέπει να σου πω κάτι.
Ναι.
Ξέρεις, περνάω πολύ καλά...
μαζί σου.
Χαίρομαι που το ακούω.
Ξέρεις, μου φαίνεται απίστευτο το ότι έχουμε τόσα κοινά.
Ναι, είναι αλήθεια
ότι έχουμε πολλά κοινά ενδιαφέροντα.
Ναι.
Για να 'μαι ειλικρινής, απορώ πώς ταιριάξατε με τη Χόουπ.
Είστε αντιδιαμετρικά αντίθετοι.
Μερικές φορές οι διαφορές...
φέρνουν τους ανθρώπους κοντά.
Πράγματι.
Αλλά επίσης πιστεύω
ότι η έλξη προκύπτει πιο εύκολα μεταξύ ομοϊδεατών.
Το παρελθόν, όμως, παίζει επίσης ρόλο.
Κι εγώ πιστεύω ότι η ιστορία μας μόλις αρχίζει.
Μίριελ...
η Χόουπ κι εγώ...
αποφασίσαμε να ξανασμίξουμε.
Συγγνώμη. Δεν ήξερα πώς αλλιώς να σ' το πω.
Όχι.
Μη ζητάς συγγνώμη...
Σ' ευχαριστώ που ήσουν ειλικρινής.
Κι ελπίζω να παραμείνουμε φίλοι.
Σίγουρα μπορούμε.
Και...
αν αλλάξει κάτι, να μου το πεις.
Πόση ώρα θες να βάλεις μια κατσαρόλα σε ένα αμάξι;
Είπα...
Είπα στη Μίριελ ότι ξανασμίξαμε.
-Δεν ήταν ανάγκη. -Ήταν.
Είναι αθώα. Μου ήταν δύσκολο να της το πω.
-Έπρεπε να την έβλεπες. -Δεν είναι τόσο αθώα όσο νομίζεις.
Είναι καλός άνθρωπος.
Νιώθω απαίσια που συμμετείχα σ' αυτήν την απάτη.
Πάμε, κορίτσια!
Ελάτε, σηκωθείτε.
-Καλά ξυπνητούρια! -Τι ώρα είναι;
Ώρα για καγιάκ και μπίρες.
Έχω τρελό χανγκόβερ.
Η μέση μου με πεθαίνει.
Τζακ, λέγαμε να φύγουμε νωρίτερα.
Δεν θα πάμε για καγιάκ;
Έχω πολλή δουλειά στο τμήμα.
Ναι, η κόρη μου έχει έναν αγώνα κολύμβησης.
Μπορούμε να φάμε πρωινό στο μπαρ.
Ακούγεστε σαν μεσήλικες.
-Είμαστε μεσήλικες. -Δεν χρειάζεται να φέρεστε σαν μεσήλικες.
Γιατί ήρθαμε εδώ, παιδιά;
Ήρθαμε εδώ για μας;
Αυτό δεν ήταν το σχέδιο;
Ξέρω ότι έχετε τις ζωές σας, και το σέβομαι αυτό.
Αλλά ήρθαμε εδώ για να αυτοσχεδιάσουμε,
να προσαρμοστούμε και να νικήσουμε!
Bουλώστε το, ετοιμαστείτε, και πάμε!
Πάμε να κάνουμε καγιάκ.
Ρίκι, θα γυρίσω σε λίγες ώρες.
Θα έρθει ο Τζορτζ να προσέχει το μπαρ.
Σ' το είπε ο Τζακ;
Ότι έκλεψες αλκοόλ; Ναι.
Απλώς...
πρώτη φορά μού θυμώνει ο Τζακ.
Νομίζω ότι είναι απογοητευμένος, όχι θυμωμένος.
Τέλεια, τώρα νιώθω σαν σκουπίδι.
Κοίτα...
ο Τζακ σού έδωσε πολλές ευθύνες.
Βασίζεται πάνω σου όταν λείπει.
Ξέρω ότι τα σκάτωσα.
-Μερικές φορές θέλω να νιώσω σαν παιδί. -Καταλαβαίνω.
Αρκεί να μην επαναληφθεί.
Να χαίρεσαι που σε αντιμετωπίζει σαν άντρα.
Πίστεψέ με, θα γίνεις πιο δυνατός όσο περνά ο καιρός.
Μη σκας για τον Τζακ.
Θα του περάσει.
Πέρνα.
Πάλι κατούρησε ο κοπρίτης. Ξέρω ότι το κάνει επίτηδες.
Δεν νομίζω.
Έτσι θέλει να πιστεύεις.
Σε προειδοποιώ, Τάκερ. Είσαι στη λίστα μου.
Αντιμιλάς. Όπως η μάνα σου.
Η Σαρμέιν είναι στο ντους.
Θα κατέβει αφού τελειώσει όλο το ζεστό νερό.
Τέλεια.
-Κατούρησε κάποιος στο πάτωμά σου; -Απ' όσο ξέρω, όχι.
Τι έχεις, τότε;
Δεν γίνομαι αδιάκριτη.
Απλώς κουβεντιάζουμε.
Ποια η διαφορά;
-Αν δεν θες να μιλήσεις, θα σ' αφήσω. -Δεν θέλω.
Αλήθεια; Μπορεί να βοηθήσει.
Όχι, απλώς...
Αύριο κλείνει ένας χρόνος από τον θάνατο του Μαρκ.
Και δεν ξέρω τι θέλω να κάνω...
-Έτσι... -Κοίτα...
Δεν υπάρχει σωστός ή λάθος τρόπος να περάσεις αυτές τις επετείους.
Ναι, αυτό είναι το θέμα.
Μου φαίνεται λάθος να την αποκαλώ επέτειο.
Ξέρεις, οι επέτειοί μας ήταν πάντα γιορτές, και...
-η αυριανή μέρα... -Αφορά την απώλεια.
Ναι.
Πώς να γιορτάσω τη χειρότερη μέρα της ζωής μου;
Δεν χρειάζεται να κάνεις τίποτα.
Μετά τον θάνατο του Έβαν, αγνόησα οτιδήποτε μου τον θύμιζε.
Γενέθλια, επετείους, γιορτές.
Έπιασε αυτό; Το να καταπνίγεις τα συναισθήματά σου;
Για μένα, ναι.
Ξέρω ότι όλοι θρηνούν διαφορετικά,
αλλά έχω διαβάσει ότι πρέπει να αντιμετωπίσεις τα συναισθήματά σου
για να πας παρακάτω.
Γι' αυτό διαβάζω περιοδικά κηπουρικής.
-Κυρίες μου. -Γεια σου, Βέρνον.
Θα φτιάξω τσάι.
Είδες τη Σαρμέιν;
Είναι στο ντους. Θα βγει σε λίγα λεπτά.
Έπρεπε να είχε εξεταστεί ήδη.
Τι θέλεις να πω;
Άκου...
μου είπε η Κόνι...
Ξέρω, θύμωσε επειδή έγραψα αντισυλληπτικά στη Λίζι.
Δεν θύμωσε απλώς.
-Τι είπες; -Της είπα ότι... έκανες τη δουλειά σου.
Δώσ' της άλλη συνταγή, κι άσε την Κόνι σ' εμένα.
Το πρότεινα, αλλά η Λίζι αρνήθηκε.
Μάλλον πρέπει να την πάει η Κόνι στο φαρμακείο στο Κλίαρ Ρίβερ.
Ναι. Η Κόνι δεν θέλει να τη βοηθήσει να εκτελέσει τη συνταγή.
Δεν γίνεται τίποτα;
Τυχαίνει να έχω δείγματα αντισυλληπτικών και άλλων φαρμάκων
για ασθενείς που δεν έχουν λεφτά.
Ας τα χρησιμοποιήσουμε. Είναι στην αρχειοθήκη μου.
-Αλήθεια; -Η Λίζι είναι ενήλικη.
Η Κόνι δεν έχει κανένα δικαίωμα να ανακατεύεται.
Ακριβώς. Συγγνώμη, δεν...
Δεν περίμενα να είσαι με το μέρος μου.
Στην ιατρική δεν υπάρχουν πλευρές. Υπάρχουν μόνο ασθενείς.
Γεια!
Πρέπει να στεγνώσω τα μαλλιά μου. Είκοσι λεπτά το πολύ.
Και μερικές φορές εύχομαι να είχα γίνει κτηνίατρος.
Είναι κανείς εδώ;
Γεια.
-Έκανα σιέστα. -Αν κάνω σιέστα, δεν κοιμάμαι το βράδυ.
Ακόμη και το βιολογικό σου ρολόι ακολουθεί τους κανόνες.
Τι θα κάνεις σήμερα;
Έχω διάβασμα και μετά δουλεύω στο μπαρ.
Ο μπαμπάς μού έστειλε λεφτά.
Ωραία.
Από τύψεις. Αυτός με έστειλε εδώ.
Κάτι είναι κι αυτό.
Ίσως.
Τέλος πάντων, θέλω να πάω για ψώνια.
Θες να έρθεις;
Ναι, φυσικά.
Πάμε στη Γιουρίκα. Έχουν Sephora.
Δεν μπορώ να οδηγήσω. Δεν έχω αμάξι.
Αφού μας πήγες σ' εκείνο το πάρτι.
Είναι της γιαγιάς μου. Πάμε με λεωφορείο.
Αυτό είναι ταπεινωτικό.
Δεν μπορώ να οδηγώ εκτός πόλης.
Τότε, πρέπει να πάω μόνη μου.
Θα κάνω οτοστόπ.
Μην το κάνεις αυτό. Θα σε πάω εγώ.
Έλα στη μία. Θα κλείσω νωρίς.
-Μπορείς; -Ποιος θα με σταματήσει;
Ναι, εκεί...
Εκεί.
Τέλεια.
Γεια.
Εντάξει. Έλα, μικρή μου.
Ορίστε, γλυκιά μου.
Μεγάλωσε.
Την είδες πριν από μια βδομάδα.
Ναι.
Τι θέλεις;
Θέλω να υπογράψεις την τελευταία σελίδα του συμβολαίου,
για να πάρεις τα λεφτά.
Το 'χω στο αμάξι. Θα το φέρω.
Ποιος είναι ο Κάλβιν;
Είναι ένας ντόπιος επιχειρηματίας.
Λένε ότι είναι έμπορος ναρκωτικών.
Όχι, σε παραπληροφόρησαν.
Ξέρω ότι είναι ο ιδιοκτήτης της Έμεραλντ, που θέλει να αγοράσει τη φάρμα μου.
-Την έχουν αγοράσει ήδη. -Μη βιάζεσαι.
Ο Τζακ λέει ότι δεν είναι οριστικό αν δεν υπογράψω.
Διαπραγματευτήκαμε καλή τη πίστει.
Αν ήξερα ποιος βρισκόταν από πίσω,
δεν θα το σκεφτόμουν καν.
Λίλι, αν θες περισσότερα λεφτά, μπορώ να το κανονίσω.
Δεν θέλω λεφτά. Με συγχωρείς.
Το ζάχαρό σου φαίνεται εντάξει.
Και...
μάλλον καταφέραμε να σταματήσουμε τη ναυτία λόγω της υπερέμεσης.
Πότε μπορώ να πάω σπίτι;
Σήμερα, αν θέλεις.
Αλλά υπό όρους.
Ό,τι θες.
Πρέπει να έρχεσαι συχνά για εξετάσεις.
Φυσικά.
Και να φτιάξεις πλάνο τοκετού με τη Μελ.
Εντάξει.
Ξέρω ότι έχουν έρθει οι φίλοι του Τζακ.
Όταν είσαι έτοιμη, πάρε με να σε πάω στο Κλίαρ Ρίβερ.
Σας ευχαριστώ πολύ, και τους δύο.
-Δώσε μου ένα λεπτό. -Ναι.
Μου ζήτησε να φτιάξω το πλάνο τοκετού, γιατί έχω πείρα με περίπλοκες κυήσεις.
Δεν χρειάζεται να μου εξηγήσεις. Είμαι ευγνώμων για ό,τι έχεις κάνει
για μένα, τον Τζακ, τα μωρά μας.
Είναι απίστευτο.
Επιτέλους έχω όλα όσα ήθελα.
Χαίρομαι που νιώθεις καλύτερα.
Ανυπομονώ να το πω στον Τζακ.
Θα τα πούμε σύντομα. Εντάξει.
Πλάκα κάνεις!
Είναι σαν φλιπεράκι.
-Πού θα μπούμε; -Όχι εδώ.
Πρέπει να είναι βαθμού δυσκολίας τέσσερα ή πέντε.
Επιτέλους! Λίγη αδρεναλίνη!
-Ας μπούμε. -Δεν το κάνω αυτό.
Όχι, πάμε πιο κάτω, όπου το ρεύμα κοπάζει.
Γιατί;
Είναι επικίνδυνο.
Έλα, τα παιδιά θέλουν.
Θέλετε, σωστά;
Τι; Κανείς δεν θα το πει;
Τι;
Τζακ, δεν τρέχει τίποτα. Ας βρούμε άλλο σημείο.
Πρώτα θέλω να τον ακούσω.
Δεν θέλουμε να χρειαστεί να σε βγάλουμε από το ποτάμι.
Τι σημαίνει αυτό;
Σημαίνει...
ότι έπινες όλη νύχτα.
-Όλοι πίναμε. -Ναι, αλλά εμείς σταματήσαμε το βράδυ.
Εσύ;
Συμφωνείτε μαζί του;
Κι εσύ;
Πάμε πιο κάτω να βρούμε άλλο μέρος.
Όχι. Θέλετε να φύγετε νωρίς. Ας το αφήσουμε.
Τζακ!
-Έλα τώρα! -Ναι.
Εντάξει, παιδιά. Πάμε.
Σου έφερα μια τάρτα.
Ευχαριστώ.
Για το πάρτι σου.
Είναι με φράουλες, τυρί κρέμα και κρακεράκια.
Ακούγεται υπέροχη. Ευχαριστώ πολύ.
Αυτό ήταν; Θες να περάσεις;
Όχι.
Ήθελα μόνο να πω ότι λυπάμαι...
για το πώς τελείωσε η ιστορία με τον Ντοκ.
Είναι φιλότιμος, και ξέρω ότι νιώθει άσχημα γι' αυτό.
Όπως κι εγώ.
Μάλιστα.
Σ' ευχαριστώ που ήρθες ως εδώ για να μου το πεις αυτό.
Και θέλω να ξέρεις ότι σε συγχωρώ.
Εντάξει. Ωραία.
Χαίρομαι που το ξεκαθαρίσαμε.
Καλό απόγευμα.
Και, Χόουπ...
Ναι;
Μπράβο.
Η ερμηνεία σου ως υποστηρικτική πρώην σύζυγος ήταν άψογη.
Δυστυχώς για σένα όμως,
η παράσταση δεν τελείωσε.
Γιατί όταν τα θαλασσώσεις πάλι με τον Ντοκ,
εγώ θα μαζέψω τα κομμάτια.
ΤΖΟΪ: ΒΡΗΚΑ ΜΙΑ ΣΧΟΛΗ ΙΣΤΙΟΠΛΟΪΑΣ
ΠΟΥ ΜΠΟΡΕΙΣ ΝΑ ΣΤΗΡΙΞΕΙΣ ΣΤΟ ΟΝΟΜΑ ΤΟΥ ΜΑΡΚ.
ΤΗΛΕΦΩΝΗΤΗΣ
ΜΑΡΚ
Γεια σου, μωρό μου.
Καλή επέτειο.
Σ' αγαπώ.
Πρέπει να κλείσω. Έγινε ένα ατύχημα.
Λοιπόν, τα λέμε απόψε.
Μπορούμε να πάμε για φαγητό ή να μείνουμε σπίτι και να κάνουμε σεξ.
Ψηφίζω το δεύτερο.
Σ' αγαπώ.
Γεια σου, μωρό μου. Καλή επέτειο.
Σ' αγαπώ.
Πρέπει να κλείσω. Έγινε ένα ατύχημα.
Λοιπόν, τα λέμε απόψε.
Θες άλλο καφέ;
Όχι. Πρέπει να φύγω.
-Θα χρειαστώ βοήθεια στο φόρτωμα. -Έγινε, Ζικ.
-Ωραία. -Εντάξει.
-Είμαστε εντάξει; -Ναι, είμαστε εντάξει.
-Ευχαριστώ. -Έγινε.
Δεν μου είπες τι μπορούμε να κάνουμε με τον Κάλβιν.
Τίποτα για την ώρα.
Υπάρχουν μόνο ενδείξεις. Δεν μπορούμε να βγάλουμε ένταλμα.
Ετοιμάζει κάτι κακό. Το νιώθω.
Ναι, το ένστικτό σου μου έχει σώσει τη ζωή,
αλλά δεν αρκεί αυτό για τη Δίωξη.
Κι η μαριχουάνα;
Όπως πολλοί παράνομοι καλλιεργητές, λέει ότι θα συμμορφωθεί,
οπότε δεν ασκούνται διώξεις.
Μακάρι να μπορούσα να κάνω περισσότερα, αλλά είναι εκτός δικαιοδοσίας μου.
Κοίτα, θα κρατήσω επαφή με τον σερίφη.
Ίσως να σταθούμε τυχεροί και να τον πιάσουμε στα πράσα.
Εντάξει, ευχαριστώ.
Άκου...
Δεν ήθελα να τελειώσει έτσι το Σαββατοκύριακο.
Δεν τρέχει τίποτα.
Περάσαμε καλά.
-Δεν πιστεύεις ότι ήταν φιάσκο; -Όχι, κάθε άλλο. Εσύ;
Λίγο πολύ.
Φίλε...
έχεις πολλά στο μυαλό σου.
Και ξέρεις ότι το στρες μπορεί να ξυπνήσει...
αναμνήσεις.
Ναι, ήθελα να ξεσκάσω λίγο.
Απλώς φρόντισε να προσέχεις τον εαυτό σου ταυτόχρονα.
Ναι, εντάξει είμαι.
Ευχαριστώ.
Μιλάω εκ μέρους όλων μας.
Ανησυχούμε για τον Τζακ.
Ξέρεις, είναι ξεροκέφαλος όσον αφορά την προσωπική του ζωή.
Κάνε μου μια χάρη, πρόσεχέ τον.
Αυτό κάνω.
Πριτς, άφησε τα καγιάκ του εκεί.
Άσ' το πάνω μου.
-Ώρα να φύγουμε. -Εντάξει.
Χάρηκα που σας είδα.
-Ευχαριστούμε. -Ναι.
-Εντάξει, Πριτς.
Εντάξει.
-Να προσέχεις, Τζακ. -Καλό δρόμο.
Ξέρεις...
ανησυχούν για σένα.
Κακώς ανησυχούν.
Γεια.
-Γεια. -Νόμιζα ότι θα ήσουν με τους φίλους σου.
Έπρεπε να φύγουν, οπότε...
Πώς ήταν;
Μάλλον δεν ήταν αυτό που περίμενα, αλλά...
Εντάξει. Είσαι καλά;
-Ναι, μια χαρά. -Σίγουρα;
Φαίνεσαι άυπνος.
Ναι, ξενυχτήσαμε. Ήπια πολύ.
Μάλλον δεν σηκώνω πια το ποτό όπως παλιά.
Μάλιστα.
-Πρέπει να φύγω. -Εντάξει.
Πού πας;
Υποσχέθηκα στη Σαρμέιν ότι θα περνούσα...
όταν θα έφευγαν.
Αποφάσισες τι θα κάνεις σχετικά με τον Μαρκ; Με την...
Όχι ακόμη. Το τρέξιμο ίσως με βοηθήσει να σκεφτώ.
Ναι.
Καλή ιδέα.
Ναι.
Εντάξει. Πες μου αν χρειαστείς κάτι.
Ευχαριστώ. Κι αν μπορώ να κάνω κάτι...
Ξέρω πού θα σε βρω.
Υποσχέσου μου κάτι.
-Τι; -Μη μ' αφήσεις να γίνω σαν τον πατέρα μου.
Συμπαθώ τον πατέρα σου.
-Η μητέρα σου είναι λίγο... -Σταμάτα!
Το εννοώ. Δεν θέλω να γίνω σαν αυτόν.
Δεν θέλω να φτάσω στα 70 και να δουλεύω σαν σκυλί.
"Είμαι πλούσιος, αλλά δυστυχισμένος".
Μαρκ.
Μ' αρέσει η δουλειά μου, αλλά θέλω να πεθάνω δίπλα σου.
Όχι...
στο νοσοκομείο.
-Μου το υπόσχεσαι; -Ναι, το υπόσχομαι.
Τι θα κάνεις όταν βγεις στη σύνταξη;
Θα γυρίσω τον κόσμο...
και θα σου κάνω έρωτα σε κάθε λιμάνι.
Γεια.
Όταν λείπει η Σαρμέιν, τα πάμε μια χαρά.
Ο Τζακ θα τον πάρει αύριο. Θα προτιμούσα να τον έπαιρνε σήμερα,
αλλά ήθελε να βολευτεί πρώτα η Σαρμέιν.
Ποιον κοροϊδεύεις;
Σ' αγαπάει. Κι εσύ αγαπάς όποιον ακολουθεί εντολές.
Όχι, έφτιαξα τάρτα σήμερα. Μάλλον μυρίζει τα κρακεράκια.
Θα φάμε τάρτα;
Όχι.
Γιατί όχι;
Την έφτιαξα για τη Μίριελ.
Ένιωσα άσχημα, οπότε πήγα να της ζητήσω συγγνώμη.
-Δεν νιώθεις καλύτερα τώρα; -Όχι.
Το να ζητάς συγγνώμη από τη Μίριελ είναι σαν να ρίχνεις νερό σε φωτιά.
Απλώς φουντώνει τις φλόγες.
Όσο δύσκολος κι αν είναι κάποιος, αν τον έχεις αδικήσει,
το σωστό είναι να ζητήσεις συγγνώμη.
-Είμαι περήφανος για σένα. -Πόσο περήφανος;
Πολύ περήφανος.
Γεια σου, Μελ.
Ναι, φυσικά.
Παίρνω το σετ ραπτικής κι έρχομαι.
-Όλα καλά; -Θα σου εξηγήσω στον δρόμο.
Έλα, Τάκερ.
Γεια.
-Σου έχω μια έκπληξη. -Δεν ξέρω αν είμαι έτοιμος...
Δεν είναι τέλειο;
Εσύ το έκανες;
Όχι, τα αγόρασαν η θεία και ο θείος μου,
και τα έστησαν οι φίλες μου απ' το κομμωτήριο.
Ξέρω ότι είναι γρουσουζιά να τα κάνεις όλα αυτά
πριν το τέλος του πρώτου τριμήνου, αλλά ήταν ενθουσιασμένοι.
Δεν μπορούσα να πω όχι.
Δεν είναι τέλειο το θέμα;
Όταν πέφτει ένα αστέρι και κάνεις μια ευχή, πραγματοποιείται.
Είναι σαν παραμύθι.
Πιάσε. Μάλλον είναι από σενίλ.
Ή μπορεί να είναι από φλις. Δεν ξέρω, αλλά είναι πολύ απαλά.
Και μ' αρέσει πολύ το σχέδιο. Είναι πολύ γλυκό.
Τζακ;
Είσαι καλά;
Επιστρέφω αμέσως.
Τζακ;
Ναι, έρχομαι.
-Όλα καλά; -Ναι, πρέπει να γυρίσω στο μπαρ.
-Τώρα; -Ο Πρίτσερ έχει πήξει.
-Πώς το ξέρεις; -Είναι εκεί όλη μέρα.
-Πάρ' τον να δεις αν θέλει βοήθεια. -Όχι.
Γιατί όχι;
Κοίτα, πρέπει να φύγω.
Βρες κάποιον να σε καλύψει.
Όλο με αμφισβητείς σήμερα.
Δεν θέλω να σε εκνευρίσω.
Το ξέρω. Απλώς πρέπει...
Πρέπει να φύγω, εντάξει; Θα σε πάρω μετά.
Σίγουρα μπορώ να χρησιμοποιήσω το σκάφος σου;
Απλώς μάζευε σκόνη.
Σ' ευχαριστώ.
Είναι υπέροχος φόρος τιμής.
Ευχαριστώ.
Ψαλίδι.
Η επέτειος είναι αύριο.
Αν θέλετε να μείνετε μόνες σας...
Αν είναι γυναικείο θέμα...
Το σκάφος είναι παλιό. Αν βυθιστεί, θα πρέπει να το βγάλεις.
Οι γαλότσες είναι στο αμάξι.
Θα ήθελα να μείνεις.
Μπορούμε να το κάνουμε αύριο, αν θες.
Όχι, το σκέφτηκα.
Πρέπει να αντιμετωπίσω την αυριανή μέρα σαν μια συνηθισμένη μέρα.
Γι' αυτό θέλω να το κάνω τώρα.
Πριν από έναν χρόνο, τα πράγματα δεν ήταν τέλεια, αλλά ήμασταν μαζί.
Έτσι θέλω να μας θυμάμαι.
Είναι έτοιμο.
Εσύ;
Ναι.
Ελπίζω να πλέεις τώρα, μωρό μου.
-Όλα καλά; -Πρέπει να φύγω.
Όχι, συγγνώμη, πρέπει να φύγω.
Βαρέθηκες;
-Ξέρω ότι έκανα πολλή ώρα στο Sephora. -Όχι...
Απλώς πρέπει να γυρίσω στο μπαρ.
-Η ζωή δεν είναι μόνο δουλειά. -Το λες επειδή δεν δουλεύεις.
Έχω δουλειά.
Δεν την παίρνεις στα σοβαρά, γιατί δεν τη χρειάζεσαι.
-Εγώ έχω έξοδα. -Είσαι πολλές ώρες στο μπαρ.
-Όταν με χρειάζεται ο Τζακ. -Λες πάντα ναι.
-Έχει κάνει πολλά για μένα. -Σε εκμεταλλεύεται.
Αυτό... δεν είναι αλήθεια.
Ξέρει πόσο τον συμπαθείς.
Και ξέρει ότι δεν θα του πεις όχι.
Έμαθα με τον δύσκολο τρόπο να υπερασπίζομαι τον εαυτό μου.
Οι γονείς σου σε στηρίζουν.
Ήθελαν να με στείλουν σε μια φυλακή για εφήβους,
για να μη χρειαστεί να εξηγήσουν στους φίλους τους γιατί δεν σπουδάζω.
Δεν έκανα φόνο. Έκλεψα είδη μακιγιάζ από ένα CVS μία φορά.
Είπα ότι θα το έσκαγα, οπότε με έστειλαν εδώ.
Πρέπει να αρχίσεις να σκέφτεσαι τι θες εσύ.
-Δεν θα σ' αφήσω να το κάνεις! -Ξέρω τι κάνω!
Σκέψου τι κάνεις!
-Είσαι τρελός. -Περίμενέ με στο τέλος.
Μελ, δεν με ακούει.
Είναι νεκρός αν βάλει το καγιάκ στο νερό.
Τζακ.
-Γεια. -Τι γυρεύεις εδώ;
Τι κάνεις; Είναι επικίνδυνο.
Ξέρω τι κάνω, εντάξει;
Εντάξει... Θα έρθω μαζί σου.
Τι;
Είπα ότι θα έρθω μαζί σου.
Όχι.
Αν είναι ασφαλές για σένα, είναι και για μένα.
-Σταμάτα. -Έχεις άλλο σωσίβιο;
Μ' άκουσες; Δεν σε θέλω εδώ. Σε παρακαλώ.
Ναι, σ' άκουσα.
-Τότε, φύγε. -Όχι, αφού κάνουμε καγιάκ.
Τι;
Δεν πρέπει να είναι επικίνδυνο.
Σωστά; Δεν θα ρίσκαρες ν' αφήσεις τα δίδυμα χωρίς πατέρα.
Θα πάω πάνω.
Θα έρθεις;
Σ' ευχαριστώ.
Ξέρεις, όταν πέθανε ο Μαρκ και όταν έχασα το μωρό...
για πολύ καιρό, δεν ήθελα πια να ζω.
Λυπάμαι. Μακάρι να ήξερα πώς να σε βοηθήσω.
Έλειπε κάποιος απ' την παρέα.
Δεν γύρισε πίσω.
Κι έφταιγα εγώ. Έπρεπε να φροντίσω να γυρίσουν όλοι πίσω ζωντανοί.
Τζακ...
ξέρεις ότι είναι αδύνατον να το καταφέρεις αυτό.
Πολλοί πεθαίνουν στον πόλεμο.
Αν δεν μπορώ να προστατεύσω έναν ενήλικα,
πώς θα προστατεύσω ένα αβοήθητο βρέφος;
Όχι, λάθος, μάλλον δύο αβοήθητα βρέφη.
Είσαι ο πιο δυνατός, πιο υπεύθυνος άνθρωπος που ξέρω.
Κοίτα πώς αφοσιώθηκες
στο να προσέχεις την πόλη.
Είσαι έτοιμος να γίνεις πατέρας όσο κανείς άλλος.
Δεν εμπιστεύομαι τον εαυτό μου.
Ξέρεις, θα ερχόμουν μαζί σου.
Θα εναπόθετα τη ζωή μου στα χέρια σου.
Έλα τώρα.
-Ξέρεις ότι δεν θα σε έθετα σε κίνδυνο. -Το ξέρω.
Αυτό θέλω να πω.
Θα αποκτήσεις δύο παιδιά
που θα αγαπήσεις όσο τίποτα άλλο στον κόσμο.
Και αυτά θα σ' αγαπήσουν.
Δεν θες να το χάσεις αυτό.
Πάμε;
Σε λίγο.
-Πού είναι ο Ρίκι; -Δεν ήρθε.
Εντάξει. Ευχαριστώ, Τζορτζ. Μπορείς να φύγεις.
Εντάξει, ευχαριστώ.
Τρως αργά;
Ήρθα για το πιάτο ημέρας, αλλά τέλειωσε.
Ο κόσμος εδώ τρώει νωρίς.
Εγώ όχι.
Είμαι νυχτοπούλι.
Η μέρα μου ξεκινάει γύρω στις 4:00 μ.μ.
-Δεν είναι κακό όταν έχεις εστιατόριο. -Ακριβώς.
Λοιπόν, πες μου κάτι.
Γιατί χαραμίζεις το ταλέντο σου εδώ,
αντί να δουλεύεις σε πεντάστερο εστιατόριο ή ν' ανοίξεις ένα;
Κοίτα, όταν εγκαταστάθηκα στο Βέρτζιν Ρίβερ,
δεν σκέφτηκα ποτέ να φύγω. Οι ντόπιοι είναι σαν οικογένειά μου.
Καλή η οικογένεια.
Αλλά καμιά φορά δεν βλάπτει λίγη απόσταση.
Δεν ξέρω.
Δεν νομίζω ότι το βιογραφικό μου θα εντυπωσίαζε κάποιον
σε ένα χλιδάτο εστιατόριο.
Ούτε μπορώ να ξεκινήσω πάλι απ' το μηδέν.
Κι αν σε βοηθούσα;
Μπορείς να αρχίσεις μια νέα ζωή.
Ηρέμησε, δεν θα αργήσεις πολύ.
Ήρεμος είμαι.
Τότε, πώς είσαι στρεσαρισμένος;
Βάλε τη ζώνη σου.
Θεέ μου! Κάνεις σαν τον μπαμπά μου.
Είναι βασικός κανόνας ασφάλειας.
Λοιπόν...
θέλεις...
καραμέλα, ζελεδάκι ή γλυκόριζα;
Δεν έχω ξαναδεί κανέναν να τρώει τόσα γλυκά.
Μου φτιάχνουν το κέφι.
Λοιπόν, τι θέλεις;
Ένα ζελεδάκι.
Άνοιξε το στόμα σου.
Κοκκίνισες;
-Όχι. -Ναι! Κοίτα στον καθρέφτη.
-Απλώς κάηκα. -Πρόσεχε!
Τζακ.
-Μελ. -Γεια σου, σερίφη.
Τι συμβαίνει;
Δύο πεζοπόροι βρήκαν ένα πτώμα.